A szerelem (Theodor gróf Salburg Falkenstein)
Mit jelent e szó? Önmagát feledni
S magában érezni a mindenséget, 
Egy világot veszteni, s újat nyerni, 
Jelenti ez a bűn előtt az édent.

Akarni egy világot, s megszerezni, 
És önmagát tagadva meg körében 
Benne magát egészen visszanyerni, 
Két álmot egy álommá szőni szépen!

Kettős világból teremteni egyet, 
Melyek magukban csak hiányos árvák, 
Új életet alkotni kettő helyett, 
Mely acélból s tűzkőből nyerte lángját.
Versek